ai4bharat/Pralekha huggingface dataset:
उपभोक्ता कार्य, खाद्य एवं सार्वजनिक वितरण मंत्रालय
केंद्रीय उपभोक्ता मामले, खाद्य और सार्वजनिक वितरण मंत्री श्री रामविलास पासवान ने राष्ट्रीय एकता दिवस के अवसर पर अपने मंत्रालय के अधिकारियों और कर्मचारियों को “राष्ट्रीय एकता शपथ” दिलाई
प्रधानमंत्री श्री नरेन्द्र मोदी के नेतृत्व में सरकार ने सरदार वल्लभभाई पटेल को उचित सम्मान प्रदान कियाः श्री रामविलास पासवान
केंद्रीय उपभोक्ता मामले, खाद्य और सार्वजनिक वितरण मंत्री श्री रामविलास पासवान ने राष्ट्रीय एकता दिवस के अवसर पर आज नई दिल्ली में कृषि भवन में अपने मंत्रालय के सभी अधिकारियों और कर्मचारियों को “राष्ट्रीय एकता शपथ” दिलाई। एकत्र लोगों को संबोधित करते हुए श्री पासवान ने राष्ट्रीय एकता और अखंडता की रक्षा करने में सरदार वल्लभ भाई पटेल के योगदान की सराहना की। उन्होने सभी का आह्वान किया कि वे महान नेता के गौरवशाली कार्यों का स्मरण और सम्मान करें।
“राष्ट्रीय एकता शपथ” दिलाने के बाद श्री पासवान ने मीडिया से बातचीत मे कहा कि सरदार वल्लभ भाई पटेल ऐसे नेता थे जिन्होंने भारत के स्वाधीनता आंदोलन में प्रमुख भूमिका निभाई और उन्हें स्वतंत्र भारत के निर्माता के रूप में जाना जाता है, जिसने 550 से अधिक रियासतों को संयुक्त भारत में समाहित किया। श्री पासवान ने कहा कि राष्ट्र आज महान व्यक्तित्व के उपयुक्त उनकी ऊंची प्रतिमा को श्रद्धांजलि अर्पित कर रहा हैं।
श्री पासवान ने कहा कि गुजरात में स्टैचू ऑफ यूनिटी स्थापना करके प्रधानमंत्री श्री नरेन्द्र मोदी के नेतृत्व में सरकार ने सरदार वल्लभभाई पटेल को भारत के एकीकरण में उनकी भूमिका के लिए उचित सम्मान प्रदान किया हैं। श्री पासवान ने कहा कि सरदार पटेल वास्तव में आधुनिक भारत के निर्माता थे।
कोयला मंत्रालय
कोयला मंत्रालय ने कोयला गैसीकरण को प्रोत्साहन देने के लिए राजस्व साझाकरण में 50 प्रतिशत रियायत को स्वीकृति दी : केंद्रीय कोयला मंत्री
कोयला गैसीकरण वर्तमान दौर की आवश्यकता है और टिकाऊ भविष्य की दिशा में एक कदम है : राज्य मंत्री, कोयला, खान एवं रेलवे मंत्रालय
केंद्रीय कोयला, खान एवं संसदीय कार्य मंत्री श्री प्रह्लाद जोशी ने आज कहा कि कोयला मंत्रालय ने कोयला गैसीकरण के लिए राजस्व साझाकरण में 50 प्रतिशत रियायत को स्वीकृति दे दी है। मुंबई में एक निवेशक सम्मेलन को संबोधित करते हुए केंद्रीय मंत्री श्री प्रह्लाद जोशी ने भारत को ऊर्जा के लिहाज से स्वतंत्र बनाने में सहायता के लिए कोयले से हाइड्रोजन बनाने जैसे विकल्पों पर भी जोर दिया है। इससे पहले श्री जोशी ने राजस्व साझेदारी मॉडल पर कोल इंडिया लि. की बंद/ ठप हो चुकी खदानों का शुभारम्भ किया।
‘कोयला गैसीकरण- आगे की राह पर’ मुंबई में आयोजित निवेशक सम्मेलन को कोल इंडिया और फिक्की ने मिलकर आयोजित किया था। निवेशक सम्मेलन सह कार्यशाला का लक्ष्य कोयला गैसीकरण परियोजनाओं के प्रभावी क्रियान्वयन को प्रोत्साहन देना और इस क्षेत्र में कारोबारी सुगमता सुनिश्चित करना है।
कोयला, खान एवं रेलवे राज्य मंत्री श्री रावसाहेब पाटिल दानवे ने कहा, “कोयला गैसीकरण वक्त की आवश्यकता है और टिकाऊ भविष्य की ओर एक कदम है।” श्री दानवे ने कहा कि सरकार का 2030 तक 10 करोड़ टन कोयले के गैसीकरण का लक्ष्य है। इससे तकनीक और गैर तकनीक क्षेत्र दोनों में रोजगार का सृजन होगा।
कोयला गैसीकरण को कोयला जलाने की तुलना में स्वच्छ विकल्प माना जाता है। गैसीकरण से कोयले की रासायनिक विशेषताओं के उपयोग की सहूलियत मिलती है। केंद्रीय मंत्री श्री प्रह्लाद जोशी ने उद्योग को ‘कोयला से हाइड्रोजन’ के बारे में सोचने के लिए प्रोत्साहित किया। कार्यक्रम के दौरान श्री जोशी ने कोयला मंत्रालय द्वारा तैयार ‘कोयले से हाइड्रोजन के लिए रोडमैप’ पर एक रिपोर्ट पेश की।
कार्यक्रम के दौरान कोयला गैसीकरण में उद्योग के विशेषज्ञों, परामर्शकों, शोधकर्ताओं और हितधारकों ने अपने विचार रखे। कार्यक्रम में कोयला मंत्रालय में अतिरिक्त सचिव एम. नागाराजू और सीआईएल चेयरमैन पराग अग्रवाल और उद्योग के अन्य प्रमुख लोग शामिल हुए।
कोयला गैसीकरण को समर्थन और रियायती दर पर क्षेत्र को कोयला उपलब्ध कराने के क्रम में, कोयला मंत्रालय ने कोयला ब्लॉकों की वाणिज्यिक नीलामी के लिए राजस्व साझेदारी में 50 प्रतिशत रियायत के लिए एक नीति पेश की है। अगर सफल बोलीदाता निकाले गए कोयले का या तो अपने संयंत्र  या अपनी होल्डिंग, सहायक कंपनियों, संबद्ध कंपनियों, एसोसिएट कंपनियों में कोयले के गैसीकरण या द्रवीकरण में उपयोग करती है या सालाना आधार पर कोयले के गैसीकरण या द्रवीकरण के लिए कोयले को बेचती है तो बोलीदाता रियायत का पात्र होगा। हालांकि, यह उस साल के लिए स्वीकृत खनन योजना के तहत निर्धारित कोयला उत्पादन का कम से 10 प्रति गैसीकरण या द्रवीकरण के लिए उपभोग करने या बेचने की शर्तों से बंधा रहेगा।
कोयले से बनाई गई सिन-गैस को बिजली उत्पादन के साथ ही हाइड्रोजन , वैकल्पिक प्राकृतिक गैस , डि-मिथाइल ईथर  जैसे गैसीय ईंधन, मेथेनॉल, एथेनॉल, सिंथेटिक डीजल जैसे तरल ईंधन और मेथेनॉल डेरिवेटिव्स, ओलेफिन्स, प्रोपिलीन, मोनो इथिलीन ग्लाइकोल  जैसे रसायन, अमोनिया, डीआरआई, औद्योगिक रसायनों सहित नाइट्रोजन उर्वरक बनाने में उपयोग किया जा सकता है। इन उत्पादों से आत्म निर्भर भारत अभियान के तहत आत्मनिर्भरता की दिशा में बढ़ने में सहायता मिलेगी।एमजी/एएम/एमपी/सीएस
(Visitor Counter : 320
प्रधानमंत्री कार्यालय
प्रधानमंत्री 27 जुलाई को उच्च प्रवाह क्षमता वाली कोविड-19 परीक्षण सुविधाओं का शुभारंभ करेंगे
प्रधानमंत्री श्री नरेन्द्र मोदी 27 जुलाई को वीडियो कॉन्फ्रेंसिंग के माध्यम से उच्च प्रवाह क्षमता वाली कोविड-19 परीक्षण सुविधाओं का शुभारंभ करेंगे। इन सुविधाओं से देश में परीक्षण करने की क्षमता बढ़ेगी और इनसे बीमारी की शुरुआती पहचान और समय रहते उपचार करने में तेजी आएगी। इस प्रकार इन सुविधाओं से कोरोना महामारी के फैलाव को नियंत्रित करने में सहायता मिलेगी।
इन तीन उच्च क्षमता प्रवाह वाली परीक्षण सुविधाओं को रणनीतिक तौर पर आईसीएमआर- राष्ट्रीय कैंसर निवारण एवं अनुसंधान संस्थान, नोएडा;आईसीएमआर- राष्ट्रीय प्रजननीय स्वास्थ्य अनुसंधान संस्थान, मुंबई;और आईसीएमआर- राष्ट्रीय हैजा एवं आंत्र बीमारी संस्थान, कोलकाता में स्थापित किया गया है जो हर रोज 10,000 से अधिक नमूनों का परीक्षण करने में सक्षम हैं। इन सुविधाओं से युक्त प्रयोगशालाओं से संक्रामक नैदानिक सामग्री से स्वास्थ्यकर्मियों को बचाने और उनके प्रतिवर्तन काल  को कम करने में मदद मिलेगी। इन प्रयोगशालाओं में कोविड के अलावा अन्य बीमारियों का भी परीक्षण हो सकेगा और महामारी खत्म होने के बाद हेपेटाइटिस बी एवं सी, एचआईवी, माइकोबैक्टीरियम ट्यूबरकुलोसिस, साइटोमेगालोवायरस, क्लैमाइडिया,नीसेरिया,डेंगू इत्यादि बीमारियों के लिए भी परीक्षण कार्य होगा।
इस कार्यक्रम में केंद्रीय स्वास्थ्य एवं परिवार कल्याण और विज्ञान एवं प्रौद्योगिकी मंत्री के साथ ही महाराष्ट्र, पश्चिम बंगाल और उत्तर प्रदेश के मुख्यमंत्री भी भाग लेंगे।
|
स्वास्थ्य एवं परिवार कल्याण मंत्रालय
|
कोविड-19 टीकाकरण अपडेट- 255वां दिन
भारत का कुल टीकाकरण कवरेज 86 करोड़ के पार पहुंचा
आज शाम 7 बजे तक 88 लाख से अधिक वैक्सीन की खुराक लगाई गईं
भारत का कोविड-19 टीकाकरण कवरेज आज 86 करोड़ के पार  पहुंच गया। आज शाम 7 बजे तक टीके की 88 लाख से ज्यादा ) खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण का आंकड़ा और बढ़ने की उम्मीद है।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
1,03,71,843
|
|
दूसरी खुराक
|
|
88,50,671
|
|
एफएलडब्ल्यू
|
|
पहली खुराक
|
|
1,83,50,000
|
|
दूसरी खुराक
|
|
1,48,77,142
|
|
18-44 वर्ष आयु समूह
|
|
पहली खुराक
|
|
35,22,02,434
|
|
दूसरी खुराक
|
|
7,69,64,427
|
|
45-59 वर्ष आयु समूह
|
|
पहली खुराक
|
|
15,74,83,194
|
|
दूसरी खुराक
|
|
7,48,10,270
|
|
60 वर्ष से ज्यादा
|
|
पहली खुराक
|
|
10,02,80,999
|
|
दूसरी खुराक
|
|
5,51,88,990
|
|
पहली खुराक दी गई
|
|
63,86,88,470
|
|
दूसरी खुराक दी गई
|
|
23,06,91,500
|
|
कुल
|
|
86,93,79,970
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
तारीख: 27 सितंबर, 2021 
|
|
एचसीडब्ल्यू
|
|
पहली खुराक
|
|
362
|
|
दूसरी खुराक
|
|
14,422
|
|
एफएलडब्ल्यू
|
|
पहली खुराक
|
|
522
|
|
दूसरी खुराक
|
|
41,118
|
|
18-44 वर्ष आयु समूह
|
|
पहली खुराक
|
|
38,11,600
|
|
दूसरी खुराक
|
|
23,75,424
|
|
45-59 वर्ष आयु समूह
|
|
पहली खुराक
|
|
9,58,618
|
|
दूसरी खुराक
|
|
8,08,948
|
|
60 वर्ष से ज्यादा
|
|
पहली खुराक
|
|
5,10,532
|
|
दूसरी खुराक
|
|
3,77,014
|
|
पहली खुराक दी गई
|
|
52,81,634
|
|
दूसरी खुराक दी गई
|
|
36,16,926
|
|
कुल
|
|
88,98,560
देश में जनसंख्या के सबसे ज्यादा कमजोर समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
विशेष सेवा एवं फीचर्स
ओलंपिक खेलने वाली तलवारबाज सी ए भवानी देवी ने एथलीटों के निरंतर प्रोत्साहन के लिए प्रधानमंत्री को धन्यवाद दिया
केंद्र और राज्य सरकारें खेल क्षेत्र को और अधिक धनराशि प्रदान कर रही हैं : चेन्नई में आयोजित ‘मीट द चैंपियन’ कार्यक्रम में भवानी देवी ने कहा
ओलिंपिक में हिस्सा लेने वाली भारत की पहली तलवारबाज सी ए भवानी देवी ने आज एमसीसी हायर सेकेंडरी स्कूल चेन्नई के छात्रों के साथ बातचीत की और बच्चों में खेल और स्वास्थ्य के बारे में जागरूकता पैदा करने के प्रधानमंत्री के अनुरोध को स्वीकार किया।
केंद्रीय युवा कार्यक्रम एवं खेल मंत्रालय और राज्य के शिक्षा विभाग द्वारा आयोजित ‘‘मीट द चैंपियन’’ कार्यक्रम में 700 से अधिक छात्रों ने भाग लिया। उन्होंने ओलंपिक में अपने अनुभव साझा किए और एथलीटों के लिए आहार और व्यायाम के महत्व पर चर्चा की।
भवानी देवी ने एथलीटों को लगातार प्रोत्साहन देने के लिए प्रधानमंत्री को धन्यवाद दिया। उन्होंने कहा कि उन्हें डर था कि वह कोरोना महामारी के कारण ओलंपिक में भाग नहीं ले पाएंगी। भवानी देवी ने कहा कि उन्होंने 16 साल तक ओलंपिक के लिए कड़ी मेहनत की थी और उनकी मां ने उनके सभी प्रयासों में बहुत साथ दिया था।
उन्होंने यह भी कहा कि उसने 11 साल की उम्र में अपना अभ्यास शुरू किया था और अगले ओलंपिक में स्वर्ण पदक जीतने के प्रति आश्वस्त हैं। भवानी देवी ने कहा कि चूंकि वह एक महिला हैं, इसलिए उन्हें खेल के क्षेत्र में विभिन्न कठिनाइयों का सामना करना पड़ा और वह खेल में रुचि होने के कारण ओलंपिक में भाग लेने में सक्षम हुईं।
उन्होंने छात्रों को इस तथ्य पर ध्यान देने के लिए प्रोत्साहित किया कि हमारे शहर में पौष्टिक खाद्य पदार्थ, सब्जियां और फल उपलब्ध हैं और वे उचित प्रशिक्षण के साथ ही खेल में अपना लक्ष्य हासिल कर सकते हैं। उन्होंने यह भी कहा कि केंद्र सरकार खेलों को बढ़ावा देने के लिए कई उपाय कर रही है, जिसमें विभिन्न अत्याधुनिक प्रशिक्षण केंद्रों और कोचों को जोड़ा जा रहा है।
यह कहते हुए कि तमिलनाडु सरकार ने खेलों के लिए 25 करोड़ रुपये आवंटित किए हैं, भवानी ने कहा कि बेहतर होगा कि एक तलवारबाजी का प्रशिक्षण केंद्र स्थापित किया जाए। उन्होंने यह भी कहा कि केंद्र और राज्य सरकारों ने खेलों के लिए भारी धनराशि आवंटित की है।
भवानी देवी ने छात्रों के सवालों का जवाब दिया और कुछ देर उनके साथ बैडमिंटन खेलकर उनका उत्साहवर्धन किया।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 438वां दिन
भारत का समग्र टीकाकरण कवरेज 183.79 करोड़ से अधिक हुआ
आज शाम 7 बजे तक टीके की 23 लाख से ज्यादा खुराक दी गई
12-14 आयु वर्ग के किशोरों को अब तक 1.49 करोड़ से अधिक खुराक दी गई
भारत का कोविड-19 टीकाकरण कवरेज आज 183.79 करोड़  से अधिक हो गया। आज शाम 7 बजे तक 23 लाख  से ज्यादा टीके की खुराक दी गई। अब तक 12-14 आयु वर्ग के किशोरों को कोविड-19 टीके की 1.49 करोड़  से अधिक पहली खुराक लगाई गई है। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.28 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10403576
|
|
दूसरी खुराक
|
|
9998243
|
|
प्रीकॉशन डोज
|
|
4444457
|
|
एफएलडब्ल्यू
|
|
पहली खुराक
|
|
18413028
|
|
दूसरी खुराक
|
|
17506070
|
|
प्रीकॉशन डोज
|
|
6837147
|
|
आयु वर्ग 12-14 वर्ष
|
|
पहली खुराक
|
|
14909161
|
|
आयु वर्ग 15-18 वर्ष
|
|
पहली खुराक
|
|
57018241
|
||
|
दूसरी खुराक
|
|
37695544
|
|
आयु वर्ग 18-44 वर्ष
|
|
पहली खुराक
|
|
554455593
|
|
दूसरी खुराक
|
|
464846330
|
|
आयु वर्ग 45-59 वर्ष
|
|
पहली खुराक
|
|
202720086
|
|
दूसरी खुराक
|
|
185077022
|
|
60 वर्ष से अधिक
|
|
पहली खुराक
|
|
126717272
|
|
दूसरी खुराक
|
|
115282849
|
|
प्रीकॉशन डोज
|
|
11581403
|
|
कुल दी गई पहली खुराक
|
|
984636957
|
|
कुल दी गई दूसरी खुराक
|
|
830406058
|
|
प्रीकॉशन डोज
|
|
22863007
|
|
कुल
|
|
1837906022
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 29 मार्च, 2022 
|
|
एचसीडब्ल्यू
|
|
पहली खुराक
|
|
31
|
|
दूसरी खुराक
|
|
764
|
|
प्रीकॉशन डोज
|
|
9161
|
|
एफएलडब्ल्यू
|
|
पहली खुराक
|
|
73
|
|
दूसरी खुराक
|
|
1850
|
|
प्रीकॉशन डोज
|
|
16157
|
|
आयु वर्ग 12-14 वर्ष
|
|
पहली खुराक
|
|
1138730
|
|
आयु वर्ग 15-18 वर्ष
|
|
पहली खुराक
|
|
86938
|
||
|
दूसरी खुराक
|
|
196706
|
|
आयु वर्ग 18-44 वर्ष
|
|
पहली खुराक
|
|
65699
|
|
दूसरी खुराक
|
|
501901
|
|
आयु वर्ग 45-59 वर्ष
|
|
पहली खुराक
|
|
10361
|
|
दूसरी खुराक
|
|
115531
|
|
60 वर्ष से अधिक
|
|
पहली खुराक
|
|
7267
|
|
दूसरी खुराक
|
|
71310
|
|
प्रीकॉशन डोज
|
|
101838
|
|
कुल दी गई पहली खुराक
|
|
1309099
|
|
कुल दी गई दूसरी खुराक
|
|
888062
|
|
प्रीकॉशन डोज
|
|
127156
|
|
कुल
|
|
2324317
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
सूचना और प्रसारण मंत्रालय
सूचना प्रौद्योगिकी  नियम, 2021 के भाग 3 के तहत शक्तियां राज्यों को नहीं सौंपी गई हैं: सूचना एवं प्रसारण मंत्रालय ने राज्यों को पत्र लिखा
सूचना और प्रसारण मंत्रालय ने आज सभी राज्यों के मुख्य सचिवों और सभी केंद्र शासित प्रदेशों के प्रशासकों को एक पत्र लिखा है जिसमें ये स्पष्ट किया गया है कि सूचना प्रौद्योगिकी  नियम, 2021 के भाग 3 के तहत शक्तियां केंद्रीय सूचना और प्रसारण मंत्रालय द्वारा प्रशासित हैं। पत्र में ये भी रेखांकित किया गया है कि ये शक्तियां राज्य सरकारों या जिला मजिस्ट्रेटों या पुलिस आयुक्तों को नहीं सौंपी गई हैं।
ये भी अनुरोध किया गया है कि इस जानकारी को राज्यों और केंद्र शासित प्रदेशों में सभी संबंधित व्यक्तियों के ध्यान में लाया जाए।
इस पत्र के माध्यम से भाग-3 के तहत नियमों के प्रावधानों को फिर से स्पष्ट किया गया है जो डिजिटल समाचारों और सम-सामयिक मुद्दों के प्रकाशकों और ऑनलाइन प्रदर्शित सामग्री  के प्रकाशकों से संबंधित हैं। ये पत्र कहता है कि ये नियम ऐसी आचार संहिता मुहैया कराते हैं जिसका पालन डिजिटल समाचार प्रकाशकों और ओटीटी सामग्री के प्रकाशकों को करना है, जिसमें उम्र आधारित पांच तरह के वर्गीकरण भी शामिल हैं। इसके अलावा, इन नियमों के मुताबिक एक तीन-स्तरीय शिकायत निवारण तंत्र की भी आवश्यकता होगी जिसमें प्रकाशक , प्रकाशकों द्वारा गठित स्व-नियमन निकाय  और सरकार का निगरानी तंत्र  शामिल होंगे और एक समयबद्ध शिकायत निपटान तंत्र होगा। अंत में इन नियमों के अनुसार प्रकाशकों को सरकार के समक्ष सूचना प्रस्तुत करनी होगी और सार्वजनिक दायरे में शिकायत निवारण के बारे में जानकारी का समय-समय पर खुलासा करना होगा।
सूचना प्रौद्योगिकी अधिनियम, 2000 के तहत सूचना प्रौद्योगिकी  नियम, 2021 को 25 फरवरी, 2021 को अधिसूचित किया गया था।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 217.11 करोड़ खुराक  दी गई
- पिछले 24 घंटों में 15,85,343 खुराक दी गई
- भारत में इस समय सक्रिय मामलों की संख्या 46,342
- सक्रिय मामले 0.10 प्रतिशत
- मरीजों के स्वस्थ होने की दर इस समय 98.71 प्रतिशत
- पिछले 24 घंटों में 5,291 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,39,78,271 हुई
- पिछले 24 घंटों में 5,443 नये मामले दर्ज
- दैनिक पॉजिटिविटी दर 1.61 प्रतिशत
- साप्ताहिक पॉजिटिविटी दर 1.73 प्रतिशत
- अब तक कुल 89.27 करोड़ जांच की जा चुकी हैं; पिछले 24 घंटों में 3,39,062 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
स्वास्थ्य एवं परिवार कल्याण मंत्रालय
डीसीजीआई ने कोविड-19 के मध्यम से गंभीर रोगियों के लिए इटोलिज़ुमाब के सीमित आपातकालीन उपयोग को मंजूरी दी
इटोलिज़ुमाब  एक मोनोक्लोनल एंटीबॉडी है जिसे पहले से ही गंभीर पुरानी प्लेक सोरायसिस में उपयोग के लिए मंजूरी मिली हुई है। अब ड्रग्स कंट्रोलर जनरल ऑफ इंडिया  ने क्लिनिकल ट्रायल डेटा के आधार पर इस इटोलिज़ुमाब के सीमित आपातकालीन उपयोग के लिए मंजूरी दी है।
मेसर्स बायोकॉन 2013 से अल्ज़ुमाब ब्रांड नाम से मध्यम से गंभीर पुरानी प्लेक सोरायसिस के रोगियों के उपचार के लिए इस दवा का निर्माण और विपणन कर रही है। इस स्वदेशी दवा को अब कोविड-19 के लिए पुनर्निर्मित किया गया है।
मेसर्स बायोकॉन ने कोविड-19 के रोगियों में उत्पन्न द्वितीय चरण नैदानिक परीक्षण के परिणाम डीसीजीआई के समक्ष प्रस्तुत किए हैं। इन परीक्षणों के परिणामों पर डीसीजीआई के कार्यालय की विषय विशेषज्ञ समिति में विवेचन किया गया।
मृत्यु दर के प्राथमिक समापन बिंदु, पीएओ2 और ऑक्सीजन  संतृप्ति में सुधार जैसे फेफड़ों के कार्य के अन्य प्रमुख समापन बिंदु के विवरण प्रस्तुत किए गए। प्रमुख सूजन संबंधी चिन्ह आईएल-6, टीएनएफअल्फा आदि को भी पेश किया गया।
विस्तृत विचार-विमर्श के बाद और समिति की सिफारिशों को ध्यान में रखते हुए डीसीजीआई ने कोविड-19 की वजह से मध्यस से गंभीर तीव्र श्वसन पीड़ा लक्षण  वाले रोगियों में साइटोकिन रिलीज सिंड्रोम  के उपचार के लिए कुछ शर्तों जैसे रोगियों की सूचित सहमति, एक जोखिम प्रबंधन योजना, केवल अस्पताल में उपयोग किया जाना आदि, के अधीन दवा के सीमित आपातकालीन उपयोग के तहत दवा का विपणन करने की अनुमति देने का फैसला किया है।
इस स्वदेशी दवा यानी इटोलिज़ुमाब के साथ उपचार की औसत लागत उन तुलनीय दवाओं की तुलना में कम है जो स्वास्थ्य एवं परिवार कल्याण मंत्रालय के कोविड-19 के लिए क्लिनिकल मैनेजमेंट प्रोटोकॉल में संकेतित ‘जांच चिकित्सा’ का हिस्सा हैं।
आर्थिक मामलों की मंत्रिमण्डलीय समिति 
कैबिनेट ने ओडिशा सरकार के दो पीएसयू के साथ गठित संयुक्त उद्यम कंपनी नीलांचल इस्पात निगम लिमिटेड में एमएमटीसी, एनएमडीसी, मेकॉन और भेल की इक्विटी हिस्सेदारी के रणनीतिक विनिवेश को ‘सैद्धांतिक’ मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों पर कैबिनेट समिति  ने नीलांचल इस्पात निगम लिमिटेड  में खनिज एवं धातु व्यापार निगम लिमिटेड  , राष्ट्रीय खनिज विकास निगम  , मेकॉन  तथा भारत हैवी इलेक्ट्रिकल्स लिमिटेड   और ओडिशा सरकार के दो सार्वजनिक क्षेत्र उद्यमों  यथा ओडिशा औद्योगिक संवर्धन व निवेश निगम लिमिटेड   एवं ओडिशा खनन निगम   की इक्विटी हिस्सेदारी का रणनीतिक विनिवेश एक ऐसे रणनीतिक खरीदार को करने को ‘सैद्धांतिक’ मंजूरी दे दी है, जिसकी पहचान दो चरणों वाली नीलामी प्रक्रिया के जरिए की गई है। एनआईएनएल एक संयुक्त उद्यम कंपनी है, जिसमें चार सीपीएसई  यथा एमएमटीसी, एनएमडीसी, भेल तथा मेकॉन और ओडिशा सरकार के दो एसपीएसयू  यथा आईपीआईसीओएल तथा ओएमसी शेयरधारक हैं।
एनआईएनएल के प्रस्तावित रणनीतिक विनिवेश से इसमें निहित संसाधन मुक्त होंगे, जिसका इस्तेमाल सरकार के सामाजिक क्षेत्र/विकास कार्यक्रमों का वित्त पोषण करने में होगा। इससे आम जनता लाभान्वित होगी। यह भी उम्मीद की जा रही है कि सफल रणनीतिक खरीदार इस कंपनी के विकास के लिए नया प्रबंधन/प्रौद्योगिकी/निवेश ला सकता है और इसके साथ ही यह खरीदार इस कंपनी के व्यावसायिक परिचालनों के विकास के लिए अभिनव तरीकों का इस्तेमाल कर सकता है, जिससे और भी अधिक रोजगार अवसर सृजित हो सकते हैं।
गृह मंत्रालय
धरती के लिए प्लास्टिक खतरनाक है और हमारी पीढ़ी के भविष्य को बचाने के लिए प्रत्येक व्यक्ति की यह जिम्मेदारी है कि वह अपने रोजमर्रा के जीवन में प्लास्टिक के इस्तेमाल को कम करे : श्री जी. किशन रेड्डी
गृह राज्यमंत्री श्री जी. किशन रेड्डी ने कहा है कि प्राकृतिक संसाधनों के अधिक इस्तेमाल से जलवायु परिवर्तन में तेजी आती है और धरती का पारस्थितिकीय संतुलन बिगड़ता है। उन्होंने आज नई दिल्ली में एनडीएमसी द्वारा आयोजित वृक्षारोपण, प्लॉगिंग और सिंगल यूज प्लास्टिक में कमी लाने के अभियान के दौरान यह कहा।
श्री रेड्डी ने कहा कि समय आ गया है कि हम पर्यावरण को बचाने के लिए संतुलित तरीके से प्राकृतिक संसाधनों का उपयोग करें। उन्होंने कहा कि धरती के लिए प्लास्टिक खतरनाक है और हमारी पीढ़ी के भविष्य को बचाने के लिए प्रत्येक व्यक्ति की यह जिम्मेदारी है कि वह अपने रोजमर्रा के जीवन में प्लास्टिक के इस्तेमाल को कम करे।
श्री रेड्डी ने कहा कि प्रधानमंत्री श्री नरेन्द्र मोदी ने लाल किले की प्राचीर से राष्ट्र से आग्रह किया था कि पर्यावरण बचाने के लिए हम अपने जीवन में सिंगल यूज प्लास्टिक का प्रयोग कम करें। इसके मद्देनजर पर्यावरण सुरक्षा की जिम्मेदारी न केवल स्थानीय निकायों और सरकार की है, बल्कि यह जिम्मेदारी प्रत्येक नागरिक की है। इस प्रयास को जनांदोलन बनाया जाना चाहिए। श्री रेड्डी ने कहा कि नई दिल्ली में पारस्थितिकीय संतुलन को कायम रखने और वायु प्रदूषण के स्तर में और कमी लाने के प्रयास किये जाने की जरूरत है।
गृह राज्यमंत्री ने ‘नो टू सिंगल यूज प्लास्टिक’ के विषय में स्कूली छात्रों, अध्यापकों, सुबह टहलने वालों और अधिकारियों को शपथ भी दिलाई। उन्होंने स्वयं प्लॉगिंग की शुरूआत करते हुए नेहरू पार्क में प्लॉगिंग अभियान के लिए एनडीएमसी स्कूल के छात्रों के दल को रवाना किया। इस अवसर पर स्कूली बच्चों ने ‘नो टू सिंगल यूज प्लास्टिक’ के बारे में जागरूकता फैलाने के बारे में एक अत्यंत सूचनात्मक नुक्कड़-नाटक पेश किया।
इस अवसर पर दिल्ली के मुख्य सचिव और एनडीएमसी के कार्रवाहक अध्यक्ष श्री विजय कुमार देव भी उपस्थित थे।
संघ लोक सेवा आयोग
लेफ्टिनेंट जनरल  श्री राज शुक्ला ने संघ लोक सेवा आयोग के सदस्य के रूप में पद और गोपनीयता की शपथ ली
लेफ्टिनेंट जनरल  श्री राज शुक्ला ने आज यूपीएससी के मुख्य भवन के सेंट्रल हॉल में यूपीएससी के सदस्य के रूप में पद और गोपनीयता की शपथ ली।
भारतीय सेना में अपने चार दशकों से अधिक समय के करियर में, जनरल शुक्ला ने व्यापक सेवा विस्तार देखा है – उन्होंने काउंटर इंसर्जेंसी ऑपरेशंस में एक इन्फैंट्री ब्रिगेड, कश्मीर घाटी में नियंत्रण रेखा के साथ बारामूला डिवीजन और पश्चिमी सीमाओं के साथ एक पिवट कोर की कमान संभाली।
डिफेंस सर्विसेज स्टाफ कॉलेज-वेलिंगटन, द कॉलेज ऑफ डिफेंस मैनेजमेंट-सिकंदराबाद और नेशनल डिफेंस कॉलेज-नई दिल्ली के पूर्व छात्र, जनरल ऑफिसर ने सैन्य संचालन निदेशालय में सिद्धांतों/बल संरचना से संबंधित दो बार कार्यकाल संभाला और वह भारतीय सेना के लिए दीर्घकालिक योजनाएं बनाने, सेना के भविष्य से जुड़े मुद्दों का समाधान निकालने और बल के आधुनिकीकरण के महानिदेशक रहे। वह भारतीय सेना के प्रतिष्ठित प्रशिक्षण प्रतिष्ठान और थिंक टैंक - आर्मी वॉर कॉलेज के कमांडेंट भी रह चुके हैं।
एक पेशेवर विमान चालक और एक अच्छे वक्ता, जनरल शुक्ला की सामरिक-सैन्य मामलों में स्थायी रुचि है। उनके लगभग 70 लेख/ प्रकाशन हैं और उन्होंने भारत और विदेशों में 180 से अधिक वार्ता/सेमिनारों में भाग लिया है।
असाधारण सेवा के लिए, जनरल शुक्ला को गणतंत्र दिवस 2021 पर परम विशिष्ट सेवा पदक से सम्मानित किया गया।
<><><><><>
एमजी/एएम/केपी/डीवी
(Visitor Counter : 420
प्रधानमंत्री कार्यालय
प्रधानमंत्री ने बांग्लादेश की प्रधानमंत्री महामहिम शेख हसीना से मुलाकात की
प्रधानमंत्री श्री नरेन्द्र मोदी ने आज अपने आधिकारिक आवास पर बांग्लादेश की प्रधानमंत्री महामहिम शेख हसीना से मुलाकात की। बांग्लादेश की प्रधानमंत्री जी20 शिखर सम्मेलन में भाग लेने के लिए भारत में हैं।
श्री मोदी ने एक्स पर पोस्ट किया:
“प्रधानमंत्री शेख हसीना के साथ सार्थक विचार-विमर्श हुआ। पिछले 9 वर्षों के दौरान भारत-बांग्लादेश संबंधों में प्रगति बेहद सुखद रही है। हमारी बातचीत में संपर्क, वाणिज्यिक जुड़ाव एवं कई और मुद्दे शामिल रहे।”
प्रधानमंत्री कार्यालय ने भी एक्स पर पोस्ट किया:
“पीएम @narendramodi ने भारत-बांग्लादेश द्विपक्षीय सहयोग में विविधता लाने के बारे में प्रधानमंत्री शेख हसीना के साथ सार्थक बातचीत की। दोनों नेता संपर्क, संस्कृति के साथ-साथ दोनों देशों के लोगों के बीच पारस्परिक संबंधों सहित कई क्षेत्रों में संबंधों को मजबूत करने पर सहमत हुए।”
प्रधानमंत्री कार्यालय
प्रधानमंत्री ने महामहिम फुमियो किशिदा को जापान के प्रधानमंत्री के रूप में पदभार ग्रहण करने पर बधाई दी
प्रधानमंत्री श्री नरेन्द्र मोदी ने जापान के प्रधानमंत्री महामहिम फुमियो किशिदा से बात की और उन्हें जापान के प्रधानमंत्री के रूप में पदभार ग्रहण करने पर बधाई दी है।
एक ट्वीट में प्रधानमंत्री ने कहा:
“जापान के प्रधानमंत्री के रूप में पदभार ग्रहण करने पर महामहिम फुमियो किशिदा को बधाई देने के लिए उनसे बात की। मैं भारत-जापान विशेष रणनीतिक एवं वैश्विक साझेदारी को और अधिक मजबूत करने व भारत-प्रशांत क्षेत्र में सहयोग बढ़ाने के लिए उनके साथ मिलकर काम करने के लिए उत्सुक हूं।”
वित्त मंत्रालय
कोलकाता में आयकर विभाग ने छापे मारे
आयकर विभाग ने 9 मार्च, 2021 को कोलकाता में इलेक्ट्रिक उपकरण और सजावटी लाइटों का व्यापार करने वाले एक व्यवसायी के ठिकानों पर छापेमारी और जब्ती अभियान चलाया। यह तलाशी अभियान खुफिया जानकारी और स्थानीय जांच पड़ताल के आधार पर की गई है। छापेमारी और जब्ती की यह कार्यवाही कोलकाता में 9 मार्च, 2021 की शाम को 3 से अधिक परिसरों में की गई।
तलाशी अभियान के दौरान कई ऐसे साक्ष्य मिले हैं जिनमें प्रथम दृष्टया यह पाया गया है कि यह लोग चीन के निर्यातकों के साथ व्यवसाय के लिए अनेक बैंक खातों का इस्तेमाल करते हैं। यह साक्ष्य दस्तावेज के रूप में और इलेक्ट्रॉनिक रूप में मिले हैं। यह पाया गया कि आयात की गई वस्तुओं की कीमत को कम करके दिखाया गया ताकि आयातित वस्तुओं पर सीमा शुल्क कम अदा करना पड़े। घरेलू बाजारों में इन इलेक्ट्रिकल उपकरणों कि बड़े पैमाने पर बिक्री का कोई हिसाब किताब नहीं रखे जाने के भी साक्ष्य मिले हैं।
प्राथमिक जांच में यह भी पाया गया है कि जिस व्यक्ति के खिलाफ तलाशी और जब्ती का अभियान चलाया गया वह कई अन्य अवैध गतिविधियों में भी संलिप्त है जिसमें वह नकदी प्राप्त कर उसे विदेशी मुद्रा में बदलने तथा कुछ बैंक खातों के माध्यम से भारतीय आयातकों को विभिन्न प्रकार की वस्तुएं निर्यात करने वाले चीनी निर्यातकों के बैंक खाता में हस्तांतरित करने में संलिप्त रहा है। अतः चीन से आयात किए जाने वाले सामानों के कुल मूल्य की कुछ राशि ऐसे धोखाधड़ी वाले बैंक खातों के माध्यम से चीनी निर्यातकों को दी जाती रही है। इन गतिविधियों के साक्ष्य से संबंधित विभिन्न मोबाइल और इलेक्ट्रॉनिक उपकरणों को ज़ब्त कर लिया गया है जिनमें इस तरह की गतिविधियों के संप्रेषण या साक्ष्य मौजूद हैं।
छापेमारी और तलाशी के दौरान 3 करोड़ की बेहिसाबी नकदी बरामद हुई जिसे ज़ब्त कर लिया गया है। इसके अलावा आयकर विभाग द्वारा की गई एक अन्य कार्रवाई में प्राप्त 76 लाख रुपए की नकदी भी ज़ब्त की गई है।
इन मामलों में आगे की जांच पड़ताल जारी है।
एमजी/ एएम/ डीटी
(Visitor Counter : 129